Carod reclama per a Catalunya un referèndum com el de Montenegro quan hi hagi majoria sobiranista 20/05/2006 16:15 BARCELONA, 20 (EUROPA PRESS) El president d'ERC, Josep-Lluís Carod-Rovira, ha posat avui com a exemple per a Catalunya el referèndum independentista que es farà demà a Montenegro. Segons Carod, Catalunya també haurà de convocar una consulta semblant quan hi hagi una àmplia majoria democràtica sobiranista. En el marc de l'Aplec del Cargol que avui es fa a Lleida, Carod ha aplaudit el referèndum democràtic d'autodeterminació de Montenegro amb el qual "podrà decidir el seu futur, no com altres pobles d'Europa, com el nostre". Carod ha assegurat que, amb el referèndum del 18 de juny, l'únic futur que Catalunya pot decidir és "si estem d'acord o no amb un Estatut d'Autonomia rebaixat en el marc d'Espanya", quan un referèndum com el de Montenegro "podria dibuixar millor el futur de Catalunya", perquè "és on els ciutadans són consultats sobre si volen ser una república independent". El president d'ERC ha valorat positivament que la UE hagi posat "les condicions democràtiques necessàries per a la creació d'un estat independent a Europa" i ha cridat l'atenció sobre la "transcendència" que pot tenir aquest fet a Europa. Segons Carod, que es permeti la celebració d'un referèndum com el que es farà demà "posa fi a tots els tòpics sobre la creació de nous estats a Europa" i desmenteix als que deien "que no era possible". "ERC vol una Europa unida però amb veu directa com a Estat independent", ha assegurat Carod, qui ha dit que "necessitaríem que guanyés el sí en el referèndum de demà" a Montenegro perquè i així ningú podrà ignorar que és possible plantejar la independència per una via democràtica i pacífica". MENYS DEL 72% DE SÍ, UN FRACÀS PER AL PSC. Josep-Lluís Carod-Rovira ha parlat també de l'eslògan de precampanya del PSC de cara al referèndum de l'Estatut, del qual ha dit que, "com passa sovint", està pensat "en clau espanyola". Segons Carod, l'acte que va fer ahir el PSC el Girona, i que va comptar amb la presència del president del Govern, José Luis Rodríguez Zapatero, es justifica perquè Zapatero "sap que els que aplaudeixen la rebaixa de l'Estatut representen un 72%" i que "tot el que estigui per sota d'aquesta xifra no representa una victòria forta del sí".[FIN] ---------- Font: www.vilaweb.cat ( Europa Press) 
A bones hores se'n recorda aquest de l'autodeterminació. 
I quan se n'ha d'enrecordar? Quan tenia cinc diputats? 
Quan estava fent l'Estatut i quan pactaven tot cofois ells amb el psoe a Madrid per fe'ls-hi la botifarra als de ciu, que semblen criatures, collons! 
Era previsible la resposta. Parla d'un referèndum quan hi hagi majoria sobiranista, cosa que no hi era en els moments que tu em parles. 
No hi estic gens d'acord! El dret d'autodeterminació és un dret internacional reconegut per les nacions unides i se me'n refot si el govern és del PSOE com d'ERC com de la mare que els va parir tots plegats! El dret a fer un referèndum no pot dependre del govern de torn que hi hagi al parlament. És un dret que s'ha d'exigir, amb 1, amb 10 o amb 135 diputats! 
Doncs si ho entens així en comptes de cridar tan ves tu a títol personal a demanar-lo al Tribunal Penal Internacional! Tot el dia cridant i protestant, sembleu mosques colloneres, si en Carod ho diu perquè ho diu i si no ho diu perquè no, canseu més que l'all ja! Si és el mateix amb 1, 10 o 135 diputats serà el mateix també amb 0, per tant que HI VAGI CUP I QUE HO DEMANI, que els drets són per tothom i no es fixaran amb la representació que té, collons! Pesats... 
 Hi ha un grupet de gent que només fa campanya contra ERC, faci el que faci, només es queixen i no fan res, ni una punyetera crítica constructiva ni una miserable alternativa, cap proposta, res. 
I hi ha gent que que només fa campanya a favor d'ERC, faci el que faci, només la defensen com boixos nois, encara que foti cagades de l'alçada d'un campanar. Tot i això mai voldran reconèixer que Erc no té cap alternativa als estatuts fracassats, i que es troba al mateix punt de sortida que l'EI a l'hora de buscar una via cap a la llibertat. Si la meva proposta no t'agrada dona'n tu una d'alternativa. Però és una proposta, i no ha fracassat com d'altres. El que no accepto és que diguis "només es queixen i no fan res, ni una punyetera crítica constructiva ni una miserable alternativa, cap proposta, res", perquè saps que estàs mentint deliberadament.
Primer, potser hi ha gent incondicional d'ERC, jo no. Els vaig criticar pel vot nul i fa temps que dic que és hora que canvïin d'estratègia perquè ha quedat demostrat que amb Espanya no s'hi pot negociar. Ara que fan el que jo reclamava, no em semblaria lògic criticar-los. Jo no sé quina alternativa té ara ERC ni quins són els seus projectes, perquè no he parlat amb els seus dirigents ni conec els seus plans polítics. Si tu estàs més ben informat que jo, si tens contactes directes i has pogut accedir a la informació sobre la seva estratègia, doncs enhorabona. Si en canvi estàs especulant, la teva afirmació que no tenen cap alternativa està fora de lloc i ets tu el qui està mentint deliberadament. Sempre he defensat el paper de l'EI perquè des de fora de la política institucional les coses es veuen d'una altra manera. Crec que és fonamental que s'esperoni ERC perquè no s'adormi ja que des del sistema les coses no sempre es veuen des de la mateixa perspectiva que des del poble. Però això no implica linxar sistemàticament ERC sense dir el que se suposa que haurien de fer, i encara menys atacar-los quan fa les coses bé: quan demana el NO a l'estatut i parla del dret a l'autodeterminació. Un mica de coherència, si us plau. La teva proposta no la conec. Si sapigués quina és i em semblàs viable pots estar segur que estaria al teu costat defensant-la. No sé si em confonc de persona, però l'altra dia em sembla que van parlar de la via internacional i jo et vaig dir que hi estava d'acord però que era insuficient. Per mi la prioritat era conscienciar la societat catalana perquè si no és una exigència de la majoria de la societat no la podrem legitimar ni a Espanya ni a Europa. I no ens podem permetre de perdre un referèndum. Crec que ERC hauria de centrar la seva estratègia en l'única alternativa que ens queda: el dret a l'autodeterminació, i que per això se n'ha de parlar, s'han de fer campanyes i ha d'unir-se a tots aquells que hi creuen perquè un dia la majoria de catalans entenguin que la nostra supervivència en depèn i no estiguin disposats a renunciar-hi. I tu, què creus que hauria de fer exactament ERC com a respresentants polítics de l'independentisme? 
Perdona mestre. Què entens per linxar sistemàticament Erc? Perquè si entens que criticar-la és linxar-la ja et puc dir que tinc a tots els partits i polítics a la forca des de fa anys No cal tenir contactes per veure quina és la via que va escollir Erc des de fa temps, la via estatutària espanyola. Ara simplement pregunto als militants d'erc quina és l'alternativa després que la via fracassés, i ningú em contesta. Que hi ha algun problema a saber quina és? Si ningú contesta dedueixo que no en tenen. Per cert, no et confons de persona no. Sóc jo el que va fer la proposta. I simplement vull dir que no fa falta cap majoria independentista al parlament per reclamar el dret d'autodeterminació. Només fa falta una majoria de partits demòcrates que exigeixin que es compleixin els drets internacionals. Si aquesta majoria democràtica hi és, no hi ha d'haver cap problema. Per cert, estic molt d'acord amb l'últim paràgraf, però permete'm que et digui que les paraules dels polítics actualment a mi m'entren per una orella i em surten per l'altra. No me'ls crec. Les paraules, si no van acompanyades de fets, són paper mullat.
Per linxar vull dir crítica sistemàtica no argumentada, ja que segons alguns ERC no fa res mai bé, ni tans sols quan demana el NO o parla d'autodeterminació. Em sembla que és ben poc coherent i ben poc objectiu. Jo no som militant d'ERC i no estic prou informada per dir-te quina serà exactament l'estratègia que adoptaran, només et puc dir el que jo voldria i també basar-me en les declaracions que els dirigents del partit han fet (no només Carod): que Espanya ha demostrat que l'entesa no és possible, i parlar d'autodeterminació. Sembla una pista de per on volen tirar, no? simplement vull dir que no fa falta cap majoria independentista alparlament per reclamar el dret d'autodeterminació. Només fa falta unamajoria de partits demòcrates que exigeixin que es compleixin els dretsinternacionals. Ah, i quins partits són els qui ho faran això? Els qui ja s'estan bé a Espanya? De veritat t'ho creus? Resulta que tothom se'n fot del dret a l'autodeterminació excepte ERC, precisament perquè són independentistes. El dret a l'autodeterminació passa per un referèndum democràtic, cosa que implica dos fets fonamentals: 1- només un partit independentista al poder podria i voldria convocar-lo (majoria independentista al Parlament) i 2- només seria vàlid si la majoria dels catalans hi votassin a favor (majoria independentista a la societat). Les paraules sense fets són paper mullat. Tens raó, però les paraules poden ser indicadores dels fets que seguiran. Millor esperar una mica i jutjar els fets, no?